
Vilniaus Broniaus Jonušo muzikos mokykla

I Respublikinio jaunųjų pianistų Polifonijos konkurso nuostatai



1. Tikslai ir uždaviniai:

- Plėtoti talentingų Lietuvos  jaunųjų pianistų paieškas ir gilinti jų gebėjimus.
- Puoselėti polifoninio muzikavimo tradicijas.
- Gilinti praktines ir teorines žinias, interpretuojant J.S.Bacho kūrinius.
- Pažinti įvairių epochos kompozitorių polifoninę muziką, jos struktūrą, formų įvairovę. 
- Skatinti muzikos mokyklų pedagogus gilinti metodines žinias bei dalykinę kompetenciją.

2. Konkurso vykdymo vieta ir laikas:

Konkursas vyks 2018 m. vasario 3 d.  Broniaus Jonušo muzikos mokykloje ( Vilnius, Dariaus ir Girėno g. 16).

3.  Dalyviai:

Konkursas skirtas Lietuvos muzikos ir menų mokyklų  fortepijono specialybės 1-8 klasių moksleiviams.
Konkurso dalyviai skirstomi pagal muzikos mokyklos klases:
a) Pradinis ugdymas ( 1 kl.,2 kl.,3 kl., 4 kl.);
b) Pagrindinis ugdymas ( 5 kl., 6 kl. 7 kl., 8kl.).

4. Programa:

Konkurso dalyviai atlieka du kūrinius:
a) Privalomas  J.S. Bacho kūrinys parinktas kiekvienai klasei.
b) Laisvai pasirinktas polifoninis kūrinys iš įvairių epochų kompozitorių kūrybos ( gali būti ir paties mokinio sukurtas).







5. Konkurso taisyklės:

-Konkurso dalyvių pasirodymų eilės tvarka kiekvienoje klasėje nustatoma pagal dalyvių gimimo datą.
-Konkurso programa atliekama mintinai.
-Konkurso dalyvių pasirodymą vertins kompetentinga vertinimo komisija.
-Konkurso komisijos sprendimai yra galutiniai ir neapskundžiami.
-Konkurso organizatoriai turi teisę koreguoti dalyvių skaičių.


6. Vertinimas:

Konkurso dalyvių pasirodymas vertinamas 10 balų sistema.
Orientacinės vertinimo ribos:
9-10 - laureatas;
8-9 - diplomantas;
7-8 - išskirtinis dalyvio pažymėjimas.
Galimi ir specialūs prizai.   


7. Apdovanojimai:

- Konkurso nugalėtojams suteikiami laureatų ir diplomantų garbės vardai bei prizai.
- Visiems konkurso dalyviams ir jų mokytojams bus įteikti padėkos raštai. 
- Galimi ir kiti konkurso organizatorių bei vertinimo komisijos apdovanojimai.


8. Konkurso organizavimas:

Konkursą organizuoja Broniaus Jonušo muzikos mokykla.  
Projekto autorės: vyr. mokytoja Audronė Budrytė  ir vyr. mokytoja Diana Vengerskaja;
Projekto kuratorius - direktorius Tomas Vaišė;
Projekto vykdytojos - fortepijono metodinės grupės mokytojos.

Registracija vykdoma el. paštu: polifonijos.konkursas@gmail.com
Stojamasis dalyvio mokestis 15€. (dalyviui neatvykus į konkursą mokestis nebus grąžinamas)
Konkurso dalyvių paraiškos bei dalyvio mokesčio pavedimo patvirtinimai pateikiami iki 2018 m. sausio 15 d. 
Konkurso dalyvio įmokoje būtinai turi būti nurodyta konkurso dalyvės (-io) vardas, pavardė bei mokėjimo paskirtis. 
Mokėjimo paskirtyje nurodoma: „B.Jonušo muz. m-kla, Polifonijos konkurso dalyvio mokestis“
Įmoka pervedama į sąskaitą: LT91 4010 0424 0392 1808
Išsami konkurso programa bus skelbiama adresu: www.jonuso.lt bei siunčiama el. paštu konkurso dalyviams.
Konkursas vyks kas dvejus metus.

